Drosjesjåførene i Østfold får 50.000 kroner for å kjøre en tur til Stavanger med flyktninger, skriver Finansavisen.

Drosjesjåførene i Østfold får 50.000 kroner for å kjøre en tur til Stavanger med flyktninger. Og 25.000 for å kjøre dem til Lillehammer.

– Vi tar imot med åpne armer, sier en drosjesjåfør i Østfold Finansavisen har snakket med.



Han vil ikke oppgi navnet sitt til Finansavisen av frykt for å bli skviset ut av den lukrative avtalen.

Fastpris

Drosjesjåførene i Østfold har fastpris for transport av flyktninger fra flyktningemottaket i Råde og ut i landet til Kristiansand, Stavanger, Haugesund og Lillehammer.

For fulle maxi-taxier med 16 flyktninger er prisen til Lillehammer er 25.000 kroner. Det samme er prisen til Kristiansand. Til Stavanger og Haugesund er prisen 50.000, får Finansavisen opplyst av drosjesjåføren.



- Vi betaler ikke mer enn andre

Presserådgiver Therese Bergwitz-Larsen i UDI kunne i går ikke gå inn på de nøyaktige takstene.



– Vi betaler ikke mer enn andre. Heller mindre enn andre. Vi har ulike rammeavtaler for transport og forsøker å gjøre det billigst mulig, sier hun til Finansavisen.

- Hårreisende



I 2010 hadde Venstre landsmøte i Saprsborg i Østfold. På grunn av vulkanutbrudd på Island var alle fly innstilt.



- Vi i fra Stavanger tok derfor en maxi-taxi hjem i fra Sarpsborg og til Stavanger. Den turen kostet 8000 kroner slik jeg husker det, opplyser leder i Rogaland Venstre Kjartan Alexander Lunde overfor Nettavisen.

Lunde karakteriserer det som hårreisende å betale 50.000 kroner for samme turen.

- Det er fint mulig å benytte tog på denne strekningen slik som vi gjorde på veien bort, minner Lunde om.

